Document ID: 32001R2070

Komisijas Regula (EK) Nr. 2070/2001
(2001. gada 23. oktobris),
ar ko groza Regulu (EK) Nr. 2366/98, ar kuru nosaka sīki izstrādātus noteikumus olīveļļas ražošanas atbalsta sistēmas piemērošanai 1998./1999., 1999./2000. un 2000./2001. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1513/2001 [2], un jo īpaši tās 5. pantu,
ņemot vērā Padomes 1998. gada 20. jūlija Regulu (EK) Nr. 1638/98, ar ko groza Regulu Nr. 136/66/EEK par eļļas un tauku tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 1513/2001, un jo īpaši tās 2. pantu,
ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām [4], kurā jaunākie grozījumi izdarīti ar Regulu (EK) Nr. 1638/98, un jo īpaši tās 19. pantu,
tā kā:
(1) Ar Regulu (EK) Nr. 1513/2001, ar kuru groza Regulu Nr. 136/66/EEK un (EK) Nr. 1638/98, attiecībā uz atbalsta shēmas darbības laika pagarināšanu un olīveļļas kvalitātes stratēģiju eļļu un tauku nozarē spēkā esošo noteikumu piemērošanu paildzināja līdz 2003./2004. tirdzniecības gada beigām. Tādēļ būtu jāgroza Komisijas Regula (EK) Nr. 2366/98 [5], kurā jaunākie grozījumi izdarīti ar Regulu (EK) Nr. 648/2001 [6].
(2) Regulas (EEK) Nr. 2261/84 15. pantā paredzēts, ja pārbaudes apstiprinātā eļļas spiestuvē neapstiprina spiestuves krājumu uzskaites datus, dalībvalstij jānosaka eļļas daudzums, par kuru, ņemot vērā olīvu ražību un eļļas ieguvumu, kas noteikts saskaņā ar standarta metodēm, kuras paredzētas minētās regulas 18. pantā. Lai daudzums, par ko var pretendēt uz atbalstu, cik vien iespējams precīzi atspoguļotu faktisko attiecīgo ražotāju saražoto produkciju, dalībvalstij nosakot minēto daudzumu, jāņem vērā citi objektīvi faktori. Šādi kritēriji ir attiecīgo olīvkoku skaits, attiecīgajās homogēnajās zonās noteiktā produktivitāte un koeficients, kas atspoguļo starpību valstī starp produkciju, kuru iegūtu, ja produktivitāte būtu tāda kā aplēsts, un faktisko produkciju, ko Komisija noteikusi saskaņā ar Regulas (EEK) Nr. 2261/84 17.a panta 2. punktu, un tādēļ tie jāņem vērā, aprēķinot daudzumu, par kuru var pretendēt uz atbalstu.
(3) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2366/98 groza šādi.
1. Virsrakstā vārdus "1998./1999., 1999./2000. un 2000./2001. tirdzniecības gadam" aizstāj ar "1998./1999., 1999./2000., 2000./2001., 2001./2002., 2002./2003. un 2003./2004. tirdzniecības gadam".
2. Regulas 14. panta 1. punkta otrajā daļā vārdus "1998./1999., 1999./2000. un 2000./2001. tirdzniecības gadā" aizstāj ar "1998./1999., 1999./2000., 2000./2001., 2001./2002., 2002./2003. un 2003./2004. tirdzniecības gadā".
3. Ar šādu tekstu aizstāj 15. panta 1. punkta otro daļu:
"Tomēr, neierobežojot olīvu audzētāju prasības tiesības pret spiestuvi, minētais daudzums nedrīkst pārsniegt ne daudzumu, uz ko attiecas katrs iesniegtais atbalsta pieteikums, ne daudzumu, kas iegūts, reizinot:
- attiecīgā olīvu audzētāja olīvkoku skaitu ar
- vidējo tās homogēnās zonas ražību, kurā tie atrodas, un ar
- koeficientu, kas atspoguļo attiecību starp produkciju, kas dalībvalstij noteikta saskaņā ar Regulas (EEK) Nr. 2261/84 17.a panta 2. punktu, un produkciju, kura šajā dalībvalstī iegūtu saskaņā ar aplēsto ražību un olīvkoku skaitu.
Olīvkoku skaitu nosaka proporcionāli attiecīgās eļļas daudzumam gadījumā, ja atbalsts ir pieprasīta par eļļu, kuru iegūst no vairāk nekā vienas spiestuves."
4. Regulas 26. panta 2. punktā vārdus "1998./1999., 1999./2000. un 2000./2001. tirdzniecības gadam" aizstāj ar "1998./1999., 1999./2000., 2000./2001., 2001./2002. un 2002./2003. tirdzniecības gadam".
5. Regulas 28. panta 2. punktā pēc "2000./2001." iekļauj "līdz 2002./2003.".
6. Regulas 30. panta 1. punkta trešajā daļā "20 % 2000./2001." aizstāj ar "20 % 2000./2001. līdz 2003./2004."
7. Ar šādu tekstu aizstāj 32. panta pēdējo daļu:
"Pirms 1999./2000., 2000./2001., 2001./2002., 2002./2003. un 2003./2004. tirdzniecības gada 1. janvāra ražotājas dalībvalstis sniedz kopsavilkuma ziņojumu par to pārbaužu skaitu, kuras veiktas saskaņā ar 28., 29. un 30. pantu, par to gadījumu skaitu, kad bijusi vajadzīga korekcija, norādot attiecīgo informāciju vai daudzumus, un par piemērotajām sankcijām vai sankcijām, kuru piemērošana tiek apsvērta, sniedzot īsu izstrādātās kontroles sistēmas un radušos grūtību izvērtējumu."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 23. oktobrī

Labels: 3
17
19